अतीत में, क्या तुम लोग मेरे प्रति निष्ठावान रहे हो? क्या तुम लोगों ने मेरे परामर्श के उत्कृष्ट वचनों का पालन किया है? क्या तुम लोगों के पास ऐसी आशाएँ हैं जो वास्तविक हैं और अस्पष्ट और अनिश्चित नहीं हैं। मनुष्य की वफादारी, उसका प्रेम उसकी निष्ठा—जो कुछ मुझ से आता है उसके अलावा और कुछ नहीं है, जो कुछ मेरे द्वारा प्रदान किया जाता है उसके अलावा और कुछ नहीं है। मेरे लोगो, जब तुम लोग मेरे वचनों को सुनते हो, तो क्या तुम लोग मेरी इच्छा को समझते हो? क्या तुम लोग मेरे हृदय को देखते हो? अतीत में, जब तुम लोग सेवा के पथ पर यात्रा कर रहे थे, तो तुम लोग उतार-चढ़ाव से होकर गुज़रे थे, तुम लोगों ने प्रगतियों और असफलताओं का सामना किया था, और ऐसे समय भी आए थे जब तुम लोग नीचे गिरने के ख़तरे में थे और यहाँ तक कि मुझसे विश्वासघात करने वाले थे; लेकिन क्या तुम लोग जानते थे कि हर घड़ी मैं हमेशा तुम लोगों को बचाने के कार्य में लगा हुआ था? यह कि तुम लोगों को बुलाने और बचाने के लिए हर पल मैं हमेशा आवाज़ लगा रहा था? तुम लोग कितनी बार शैतान के फन्दों में गिरे हो? कितनी बार तुम लोग मनुष्यों के प्रलोभनों में उलझे हो? और फिर, तुम लोग कितनी बार, अपने आप को त्यागने में असफल होते हुए, एक दूसरे के साथ कभी न खत्म होने वाले झगड़े में पतित हुए हो? कितनी बार तुम लोगों के शरीर मेरे घर में रहे हैं परन्तु तुम लोगों के हृदय कहाँ थे कौन जानता है? तथापि, कितनी बार तुम लोगों को सँभालने के लिए मैंने अपना बचाने वाला हाथ फैलाया है; कितनी बार मैंने दया के कण तुम लोगों के बीच फेंके हैं; कितनी बार मैं तुम लोगों के दुःख की दयनीय दशा को देखना सहन करने में असमर्थ रहा हूँ? कितनी बार ... क्या तुम लोग नहीं जानते हो?